JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Jõulised sõnavõtud ÜRO Peaassambleel
Paremtiival on edumaa Iisraeli valimisküsitlustel
Kolmas tempel taas rambivalguses
Eelmine nädal alanud ÜRO Pea- assamblee igaaastasel istungjärgul
tehti taas jõulisi avaldusi
ning kuuldi vaheldumisi nii fakte kui tõe uusi määratlusi.
Palestiina omavalitsus esines nagu ikka Iisraeli suhtes ründavalt,
kuigi peaminister Yair Lapid oli öelnud avalikult,
et Iisrael toetab kahe riigi lahendust.
Samas eeldas Lapid siiski,
et võimalik Palestiina riik jääb rahumeelseks,
ja Iisrael ei luba sellel muutuda Gaza sarnaseks terroribaasiks.
Mahmoud Abbas nõudis samas ÜRO-lt Palestiina tunnustamist riigina
1967. a sõja eelsetes piirides, sh pealinnaga Ida-Jeruusalemmas.
Hoogu sattudes läks Abbas veelgi kaugemale ja nõudis,
et ÜRO nõuaks Iisraelilt taandumist
1947. a resolutsioonis 181 soovitatud piiridesse,
mille toonased juudi organisatsioonid olevat toona heaks kiitnud.
Ta unustas siiski mainida, et seda soovitust
ei aktsepteerinud kunagi ei araabiamaad ega ka palestiinlased.
Kuigi Yair Lapid pooldas kahe riigi lahendust,
ei vasta see Abbasi sõnul Iisraeli rahva rahumeelsusele,
mistõttu polevat palestiinlastel tema sõnul enam rahupartnerit.
Iisraelil pole seda olnud kunagi palestiinlaste poolelt.
Iisraeli kõigi leeride poliitikud
taunisid peaminister Yair Lapidi eelmise nädala kõnet ÜROs.
Parempoliitikud olid šokeeritud
tema avalikust toetusest kahe riigi lahendusele
ja ka vasakpoliitikud kahtlesid Lapidi tegevuse siiruses.
Minister Ayelet Shakedi väitel rääkis Lapid vaid enda nimel,
kuna tema toetab Palestiina riiki.
"See on vaid tühine valimistrikk.
Me ei luba kunagi palestiinlaste terroririigi loomist Iisraeli südames.
Selline riik oleks äärmusliikumiste pesa, terrori kasvulava
ja regionaalse ebastabiilsuse allikas," ütles Shaked.
Opositsioonijuht ja ekspeaminister Benjamin Netanyahu aga ütles,
et Lapidi kõne oli täis nõrkuseilminguid,
kaotuse möönmist juba enne mingeid kõnelusi
ja kummardust terrorismi peasponsorile.
Netanyahu lisas, et kui tema juhitud parempoolne valitsus
eemaldas Palestiina riigi küsimuse maailma päevakorrast,
saadi neli ajaloolist rahulepingut araabiamaadega,
kes astusid üle Palestiina vetoõigusest.
Nüüd toob Lapid palestiinlased tagasi maailmaareeni esiritta,
pakkudes neile oma terroririiki.
Juuda ja Samaaria piirkonna asundusblokid teatasid otsesõnul,
et Iisraeli rahvast Juudast ja Samaariast välja ei aeta.
"Ettepanek, mille tegi terrorismile üleminekupeaminister,
määraks meid hävingule."
Nagu valimiskõnes kuulutatud,
rääkis uus Briti peaminister Liz Truss nädala eest Iisraeli peaministrile,
et tema valitsus uurib võimalust
kolida suursaatkond Tel Avivist Jeruusalemma.
Palestiinlased on omakorda hoiatanud britte selle manöövri eest,
nimetades seda uueks Balfouri deklaratsiooniks,
ja et see tõestab Suurbritannia erapoolikust Iisraeli kasuks.
Üks Palestiina omavalitsuse ametnik ütles,
et palestiinlaste juhtkond pole saanud veel mingit ametlikku avaldust
Briti valitsuselt saatkonna kolimise kohta.
Ametnik hoiatas, et sellistel ohtlikel käikudel
oleks negatiivne mõju Iisraeli ja Palestiina konfliktile.
Kui Suurbritannia tahab regioonis tegutseda, peab ta vältima otsuseid,
mis tekitavad vaid kahju ja lisavad pingeid,
ütles ametnik ajalehele Jerusalem Post.
Suurbritannia pole Ameerika
ja tal on ajaloolisi kohustusi Palestiina rahva ees.
Palestiina rahva katastroofid johtusid Balfouri deklaratsioonist.
Saatkonna Jeruusalemma kolimise asemel
peaks Briti valitsus tunnustama suveräänset Palestiina riiki
lihtsa sammuna ajaloolise vea korrigeerimiseks,
tõdes terrorirühmituse Fatah' esimees.
Iisraeli parlamendivalimisteni on jäänud vaid kuu
ja kõik küsitlused näitavad religioosse parembloki edumaad
valitsuse moodustamiseks, kuigi vaid napi mõnehäälse enamuse toel.
Ekspeaminister Neatnyahu blokk
saaks kõigi küsitluste andmeil valimisvõidu, arvestades sedagi,
et küsitlused tehti enne praeguse vahevalitsuse peaministri Yair Lapidi
ÜROs peetud kõnet.
Likud oleks endiselt suurim partei
ning seda toetavad usurühmitused ja ülejäänud paremtiib
võiksid saada parlamendis 1-3-kohalise enamuse,
mis tähendaks sedagi, et Netanyahust saaks uuesti peaminister.
Praeguse peaministri Yair Lapidi Yesh Atid partei jääks teiseks,
kuid ei suudaks küsitluste järgi moodustada valitsust
ilma araabia parteideta. Saabuvad nädalad näitavad,
kuidas Yair Lapidi ÜRO-kõned mõjutavad toetusprotsente,
kuid erinevate analüütikute sõnul Lapidi toetust see küll ei tõsta.
President Putini korraldatud osaline mobilisatsioon
on viinud kümnete tuhandete relvateenistusealiste
massipõgenemiseni riigist.
See puudutab ka mitmeid tuhandeid Venemaa juute,
kes püüavad nii värbamist vältida.
Eesti ja teised Baltimaad ning Poola on siiski võtnud karmi seisukoha
kõigi Venemaalt saabuvate suhtes
ja on takistanud EL-i aladele nendegi pääsu,
kellel on nii Venemaa kui ka Iisraeli topeltkodakondsus
ja kes on teel Iisraeli.
Ka Soome kehtestas Venemaalt saabujaile karmid piirangud.
Saame näha, kuidas suhtub Soome vastavatesse juhtumitesse,
kel on ka Iisraeli kodakondsus ja lennupiletid reisiks.
Sellise riigist lahkumise ärahoidmiseks on Venemaa teatanud,
et kaalub piiride sulgemist kõigi naabermaadega.
Jordaania kuningas Abdullah II
peetakse üldiselt mõõdukaks ja mõistlikuks araabia juhiks,
kel on olnud suhteliselt toimivad suhted ka Iisraeli ja USAga.
ÜRO Peaassambleel peetud kõnes ja vaid paar tundi enne seda,
kui ta pidi kohtuma Iisraeli peaministri Yair Lapidiga,
väitis kuningas Abdullah midagi kummalist
iisraellaste suhtumise kohta riigi kristlikku vähemusse
ja eelkõige kristluse monumentidesse, mida on riigis tuhandeid.
Kuningas määratles tõe täiesti ringi,
väites, et Jeruusalemmas on kristlus
pidevate rünnakute ja tagakiusamise objektiks.
Samas siirdus kuningas veelgi ebarealistlikumate
ja silmakirjalikemate väidete juurde, kui tõdes,
et vaid islamistid on ainsad õiged kristlike pühapaikade kaitsjad.
"Oleme pühendunud kaitsma
ka kristlaste ajaloolist ja õiguslikku status quo'd
ning nende julgeolekut ja tulevikku," kuulutas kuningas.
"Moslemijuhina tahan öelda selgelt,
et oleme pühendunud kaitsma oma regiooni kristlaste õigusi,
hinnalist pärandit ja ajaloolist identiteeti.
Kusagil mujal pole see tähtsam kui Jeruusalemmas."
Erapooletud ajaloolased on omakorda tõdenud ja tunnistanud,
et mitte üheski Iisraeli araabialinnas või moslemite valitsetavas külas
pole aktiivsemalt taga kiusatud ühtki teist usurühma kui just kristlasi,
ja see on toimunud just islamistide, mitte juutide poolt.
Ei möödu päevagi
kui Iisraeli ja araabia meedias ei kerkiks esile mingi teema
Jeruusalemma plaanitava kolmanda templi valdkonnast.
Nüüd on käsil ohvrialtarite ja ohverdamisega seotud rituaalid,
mida puudutavad määrused leiab 4. Moosese raamatu 19. ptk algusest.
Tegu on puhastusrituaalideks vajaliku loomaga,
täiesti veatu, pruunikas-punase veisemullikaga,
kellel ei tohi olla mingit viga ega teist värvi karva,
nagu määrab Moosese seadus.
Selliseid täiesti koššer-puhtaid vasikaid on aeg-ajalt sündinud,
kuid lõpuks on neil kõigil ilmunud valge või mingit muud värvi karv
ja nad on hüljatud.
Üks kristlasest farmer Teksases on võtnud ülesandeks
kasvatada selliseid religioosselt hinnatud mullikaid,
kes on vältimatud preestriteenistuse ja ohverdamise alustamiseks
tulevases Kolmandas templis.
Viis sellist täiuslikku punast lehma
lennutati Iisraeli Teksase farmist umbes nädala eest
täiendama Jeruusalemma Templiinstituudi ettevalmistusi
kolmanda templi ehitamiseks ja ohverdamise alustamiseks.
Mullikad on kõik alla aasta vanad
ja kui nad jäävad 100-protsendiliselt punasteks
ja välditakse võimalikke ebapuhtusi,
siis umbes aasta pärast on nad preestrite kasutada
puhastamiseks juudi seaduses eeldatud moel.
Auhinnatud veised toimetati kohe Haifasse,
kus nad on Iisraeli Veterinaarameti määruste järgi
vähemalt seitse päeva karantiinis.
Pärast karantiini toimetatakse nad kahte eri paika Iisraelis,
millest üks avatakse lõpuks avalikkusele.
Veiseid toidetakse ja hoitakse neis paikades,
kuni nad võidakse tappa ja tuhastada mainitud preesterliku tegevuse jaoks.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee